title: Euroopa Parlamendi ja nõukogu direktiiv 2009/66/EÜ, 13. juuli 2009 , põllu- või metsamajanduslike ratastraktorite roolisüsteemi kohta (kodifitseeritud versioon) (EMPs kohaldatav tekst)

text:
               1.8.2009

               ET

               Euroopa Liidu Teataja

               L 201/11

      EUROOPA PARLAMENDI JA NÕUKOGU DIREKTIIV 2009/66/EÜ,
   13. juuli 2009,
   põllu- või metsamajanduslike ratastraktorite roolisüsteemi kohta
   (kodifitseeritud versioon)
   (EMPs kohaldatav tekst)
   EUROOPA PARLAMENT JA EUROOPA LIIDU NÕUKOGU,
   võttes arvesse Euroopa Ühenduse asutamislepingut, eriti selle artiklit 95,
   võttes arvesse komisjoni ettepanekut,
   võttes arvesse Euroopa Majandus- ja Sotsiaalkomitee arvamust (1),
   toimides asutamislepingu artiklis 251 sätestatud korras (2)

   ning arvestades järgmist:

               (1)

               Nõukogu 20. mai 1975. aasta direktiivi 75/321/EMÜ (põllu- või metsamajanduslike ratastraktorite roolisüsteemi käsitlevate liikmesriikide õigusaktide ühtlustamise kohta) (3) on korduvalt oluliselt muudetud (4). Selguse ja otstarbekuse huvides tuleks kõnealune direktiiv kodifitseerida.

               (2)

               Direktiiv 75/321/EMÜ on üks mitmest üksikdirektiivist, mis kuuluvad EÜ tüübikinnituste süsteemi, mis kehtestati nõukogu 4. märtsi 1974. aasta direktiiviga 74/150/EMÜ (põllu- ja metsamajanduslike ratastraktorite tüübikinnitust käsitlevate liikmesriikide õigusaktide ühtlustamise kohta), mis omakorda asendati Euroopa Parlamendi ja nõukogu 26. mai 2003. aasta direktiiviga 2003/37/EÜ (põllu- või metsamajanduslike traktorite, nende haagiste ja pukseeritavate vahetatavate masinate, ja nende masinate jaoks mõeldud süsteemide, nende osade ja eraldi seadmestike tüübikinnituse andmise kohta), (5) ja millega sätestatakse põllu- või metsamajanduslike ratastraktorite roolisüsteemi projekteerimise ja ehituse tehnilised näitajad. Need tehnilised näitajad on seotud liikmesriikide õigusaktide lähendamisega direktiivis 2003/37/EÜ sätestatud EÜ tüübikinnituse menetlusele, mida tuleb kohaldada igat tüüpi traktoritele. Sellest tulenevalt kohaldatakse käesoleva direktiivi suhtes põllu- või metsamajanduslike traktorite, nende haagiste ja pukseeritavate vahetatavate masinate kohta direktiivi 2003/37/EÜ sätteid, mis kehtivad sõiduki süsteemide, osade ja eraldi seadmestike puhul.

               (3)

               Käesolev direktiiv ei peaks mõjutama liikmesriikide kohustusi, mis on seotud II lisa B osas esitatud direktiivide ülevõtmise ja kohaldamise tähtpäevadega,

         ON VASTU VÕTNUD KÄESOLEVA DIREKTIIVI:
   Artikkel 1
   1.   „Põllumajandus- või metsatraktor” on rataste või roomikutega varustatud mis tahes mootorsõiduk, millel on vähemalt kaks telge ja mille tähtsaim omadus on veojõud ning mis on mõeldud teatavate põllu- või metsamajanduses kasutatavate tööriistade, masinate või haagiste tõmbamiseks, lükkamiseks, vedamiseks või käitamiseks. See võib olla kohandatud koorma või reisijate veoks.
   2.   Käesolevat direktiivi kohaldatakse üksnes selliste lõikes 1 määratletud traktorite suhtes, mis on varustatud õhkrehvidega ja mille maksimaalne valmistajakiirus on 6–40 km/h.
   Artikkel 2
   1.   Liikmesriigid ei tohi keelduda EÜ tüübikinnituse või direktiivi 2003/37/EÜ artikli 2 punktis u sätestatud dokumendi ega siseriikliku tüübikinnituse andmisest traktoritüübile roolisüsteemiga seotud põhjustel, kui see vastab I lisas sätestatud nõuetele.
   2.   Liikmesriigid ei tohi väljastada direktiivi 2003/37/EÜ artikli 2 punktis u nimetatud dokumenti traktoritüübile, mis ei vasta käesoleva direktiivi nõuetele.
   Liikmesriigid võivad keelduda siseriikliku tüübikinnituse andmisest traktoritüübile, mis ei vasta käesoleva direktiivi nõuetele.
   Artikkel 3
   Liikmesriigid ei tohi keelduda traktorite registreerimisest ega keelata traktorite müüki, esimest kasutuselevõttu või kasutamist roolisüsteemiga seotud põhjustel, kui see vastab I lisas sätestatud nõuetele.
   Artikkel 4
   Muudatused, mis on vajalikud I lisas esitatud nõuete kohandamiseks tehnika arenguga, võetakse vastu vastavalt direktiivi 2003/37/EÜ artikli 20 lõikes 3 osutatud menetlusele.
   Artikkel 5
   Liikmesriigid edastavad komisjonile käesoleva direktiiviga reguleeritavas valdkonnas nende poolt vastuvõetud siseriiklike põhiliste õigusnormide teksti.
   Artikkel 6
   Direktiiv 75/321/EMÜ, mida on muudetud II lisa A osas loetletud direktiividega, tunnistatakse kehtetuks; see ei mõjuta liikmesriikide kohustusi, mis on seotud II lisa B osas esitatud direktiivide ülevõtmise ja kohaldamise tähtpäevadega.
   Viiteid kehtetuks tunnistatud direktiivile tõlgendatakse viidetena käesolevale direktiivile ning neid loetakse vastavalt III lisas esitatud vastavustabelile.
   Artikkel 7
   Käesolev direktiiv jõustub kahekümnendal päeval pärast selle avaldamist Euroopa Liidu Teatajas.
   Seda kohaldatakse alates 1. jaanuarist 2010.
   Artikkel 8
   Käesolev direktiiv on adresseeritud liikmesriikidele.

      Brüssel, 13. juuli 2009

            Euroopa Parlamendi nimel

            president

         H.-G. PÖTTERING

            Nõukogu nimel

            eesistuja

         E. ERLANDSSON

      (1)  ELT C 161, 13.7.2007, lk 38.

      (2)  Euroopa Parlamendi 19. juuni 2007. aasta arvamus (ELT C 146 E, 12.6.2008, lk 73) ja nõukogu 22. juuni 2009. aasta otsus.

      (3)  EÜT L 147, 9.6.1975, lk 24.

      (4)  Vt II lisa A osa.

      (5)  ELT L 171, 9.7.2003, lk 1.

      I LISA
      1.   MÕISTED
      1.1.   Roolisüsteem

      „Roolisüsteem” – kõik seadmed, mille ülesanne on traktori liikumissuuna muutmine.
      Roolisüsteemi hulka võivad kuuluda:

                  —

                  rool;

                  —

                  roolimehhanism;

                  —

                  juhtrattad;

                  —

                  vajaduse korral spetsiaalseadmestik lisavõimsuse või sõltumatu võimsuse saavutamiseks.

            1.1.1.   Rool

      „Rool” – roolisüsteemi osa, mida juht traktori liikumissuuna muutmiseks keerab.
      1.1.2.   Roolimehhanism

      „Roolimehhanism” – kõik detailid rooli ja juhtrataste vahel, välja arvatud punktis 1.1.4 määratletud spetsiaalseadmestik. Roolimehhanism võib olla nii mehhaaniline, hüdrauliline, pneumaatiline, elektriline kui ka nende mis tahes kombinatsioon.
      1.1.3.   Juhtrattad

      „Juhtrattad” on

                  —

                  rattad, mille suunangut traktori suhtes on võimalik otseselt või kaudselt muuta, et muutuks traktori liikumissuund;

                  —

                  raamjuhtimisega traktorite kõik rattad;

                  —

                  sama telje rattad, mille kiirust võib traktori sõidusuuna muutmiseks muuta.

            Vabalt pöörduvad järelveerevad rattad ei ole juhtrattad.
      1.1.4.   Spetsiaalseadmestik

      „Spetsiaalseadmestik” – roolisüsteemi osa, mille abil saavutatakse lisavõimsus või sõltumatu võimsus. Lisavõimsust või sõltumatut võimsust võib saavutada mis tahes mehhaanilise, hüdraulilise, pneumaatilise või elektrilise süsteemi abil või nende süsteemide mis tahes kombinatsiooniga (nt õlipumba, õhupumba, aku vms abil).
      1.2.   Roolisüsteemi erinevad tüübid

                  1.2.1.

                  Sõltuvalt jõuallikast, mille kasutamine on vajalik juhtrataste keeramiseks, jagatakse roolisüsteem järgmisteks tüüpideks:

                              1.2.1.1.

                              „Võimendita roolisüsteem”, mille roolimisvõimsus tuleneb üksnes juhi lihasjõust;

                              1.2.1.2.

                              „Abiseadmestikuga roolisüsteem”, mille roolimisvõimsus tuleneb nii juhi lihasjõust kui ka punktis 1.1.4 nimetatud spetsiaalseadmestikust.
                              Roolisüsteemi, mille korral roolimisvõimsus tuleneb reeglina ainult punktis 1.1.4 määratletud spetsiaalseadmestikust, kuid mis spetsiaalseadmestiku rikke korral võimaldab juhil roolimiseks lihasjõudu kasutada, käsitatakse abiseadmestikuga roolisüsteemina;

                              1.2.1.3.

                              „Võimendiga roolisüsteem”, mille roolimisvõimsus tuleneb ainult punktis 1.1.4 nimetatud spetsiaalseadmestikust.

            1.3.   Roolimisjõud

      „Roolimisjõud” – jõud, mida juht peab traktori juhtimiseks rooli suhtes rakendama.
      2.   NÕUDED KONSTRUKTSIOONILE, KOOSTAMISELE JA KONTROLLIMISELE
      2.1.   Üldnõuded

                  2.1.1.

                  Roolisüsteem peab tagama traktori kerge ja ohutu käsitsemise ning peab vastama punktis 2.2 sätestatud spetsiifilistele nõuetele.

            2.2.   Erinõuded

      2.2.1.   Rool

                  2.2.1.1.

                  Rooli peab olema lihtne kasutada ning kinni hoida; see peab olema ehitatud viisil, mis võimaldaks järkjärgulist keeramist. Rooli liikumissuund peab vastama traktori liikumissuuna soovitud muutumissuunale.

                  2.2.1.2.

                  Roolimisjõud, mis on vajalik otseliikumisasendist 12meetrise pöörderaadiusega pöörde tegemiseks, ei tohi ületada 25 daN. Abiseadmestikuga roolisüsteemi korral, mis pole ühenduses muude seadmetega, ei tohi lisaenergiaallika rikke korral vaja minev roolimisjõud ületada 60 daN.

                  2.2.1.3.

                  Et kontrollida vastavust punktis 2.2.1.2 esitatud nõuetele, peab traktor sooritama liikumiskiirusega 10 km/h otseliikumisasendist spiraalse liikumise hea rehvinakkumisega kuival tasasel pinnal. Roolile rakendatav roolimisjõud tuleb üles märkida ajani, mil rool jõuab asendisse, mis vastab traktori sisenemisele 12meetrise pöörderaadiusega ringi. Manöövri kestus (aeg rooli keeramise alustamise hetkest kuni mõõtmiste teostamise asendisse jõudmiseni) ei tohi ületada 5 sekundit normaalsetes tingimustes ja 8 sekundit spetsiaalseadmestiku rikke korral. Üks manööver tuleb sooritada vasakule ja teine paremale poole.
                  Katse ajal peab traktor olema koormatud tehniliselt lubatud täismassini, rehvide rõhk ning kaalu jaotumine telgede vahel peab vastama tootja ettekirjutustele.

            2.2.2.   Roolimehhanism

                  2.2.2.1.

                  Roolisüsteem võib olla ilma elektrilise või täielikult pneumaatilise roolimehhanismita.

                  2.2.2.2.

                  Roolimehhanism peab olema ehitatud nii, et see vastaks kõikidele kasutusnõuetele. Sellele peab hoolduseks ja ülevaatuseks kergesti ligi pääsema.

                  2.2.2.3.

                  Kui roolimehhanism ei ole täielikult hüdrauliline, peab olema võimalik traktorit juhtida ka roolimehhanismi hüdrauliliste või pneumaatiliste komponentide rikke korral.

                  2.2.2.4.

                  Täishüdrauliline roolimehhanism ja punktis 1.1.4 määratletud spetsiaalseadmestik peavad vastama järgmistele nõuetele:

                              2.2.2.4.1.

                              Ülerõhu eest peab tervet kontuuri või osa kontuurist kaitsma üks või mitu rõhupiiramisseadist;

                              2.2.2.4.2.

                              Rõhupiiramisseadised peavad olema seatud nii, et rõhk ei ületaks väärtust T, mis võrdub tootja määratud maksimaalse töörõhuga;

                              2.2.2.4.3.

                              Torustiku omadused ning mõõtmed peavad olema sellised, et torud peaksid vastu rõhu T (mida võimaldavad rõhupiiramisseadised) neljakordsele väärtusele, torud peavad olema oma asukohas kaitstud, nii et löögi või kokkupuutumise tõttu tekkivate kahjustuste oht on viidud miinimumini ja hõõrdumistel tekkivate kahjustuste ohtu saaks pidada kaduvväikseks.

            2.2.3.   Juhtrattad

                  2.2.3.1.

                  Kõik rattad võivad olla juhtrattad.

            2.2.4.   Spetsiaalseadmestik

                  2.2.4.1.

                  Punktis 1.1.4 määratletud spetsiaalseadmestik, mida kasutatakse punktides 1.2.1.2 ja 1.2.1.3 määratletud roolisüsteemitüüpides, on lubatud järgmistel tingimustel.

                              2.2.4.1.1.

                              Kui traktor on varustatud punktis 1.2.1.2 määratletud abiseadmestikuga, peab olema võimalik traktorit juhtida ka spetsiaalseadmestiku rikke korral, nagu on nimetatud punktis 2.2.1.2. Kui abiseadmestikuga roolisüsteemil ei ole eraldi energiaallikat, tuleb sellele paigaldada energiareservuaar. Energiareservuaari võib asendada iseseisva seadmega, mis teiste ühise energiaallikaga ühendatud süsteemidega võrreldes eelisjärjekorras toodab energiat roolisüsteemile. Ilma et see piiraks nõukogu 6. aprilli 1976. aasta direktiivi 76/432/EMÜ (põllu- või metsamajanduslike ratastraktorite piduriseadmeid käsitlevate liikmesriikide õigusaktide ühtlustamise kohta) (1) pidurisüsteemi puudutavate sätete kohaldamist, ei tohi roolisüsteemi rakendamiseks vajaminev jõud juhul, kui hüdraulilise roolisüsteemi ja hüdraulilise pidurisüsteemi vahel on hüdrauliline ühendus ning mõlemad saavad energiat ühest ja samast allikast, ületada ühe süsteemi rikke korral 40 daN. Kui energiaallikaks on suruõhk, peab õhureservuaar olema tagasilöögiklapiga kaitstud.
                              Kui roolimisvõimsus tuleneb tavaliselt ainult punktis 1.1.4 määratletud spetsiaalseadmestikust, peab abiseadmestikuga roolisüsteemile olema paigaldatud seadis, mis spetsiaalseadmestiku rikke korral edastaks visuaalse või helilise hoiatussignaali, kui roolimisjõud ületab 25 daN.

                              2.2.4.1.2.

                              Kui traktorile on paigaldatud punktis 1.2.1.3. määratletud võimendiga roolisüsteem, mis töötab täielikult hüdraulilise roolimehhanismina, peab olema võimalik spetsiaalseadmestiku või mootori rikke korral sooritada punktis 2.2.1.3 kirjeldatud manöövreid spetsiaalse abiseadme abil. Spetsiaalseks abiseadmeks võib olla suruõhu- või gaasireservuaar. Õlipumpa või kompressorit võib kasutada spetsiaalse abiseadmena, kui seda seadet käitatakse traktori rataste pöörlemisest ning seda ei ole võimalik ratastest lahti ühendada. Spetsiaalseadmestiku rikke korral peab rikkest teatama visuaalne või heliline hoiatussignaal.

                                          2.2.4.1.2.1.

                                          Kui abiseade on pneumaatiline, peab sellele olema paigaldatud suruõhureservuaar ning see peab olema kaitstud tagasilöögiklapiga. Suruõhureservuaari maht tuleb määrata arvestusega, et oleks võimalik teha vähemalt seitse täispööret (piirasendist piirasendini), enne kui reservuaari rõhk langeb töörõhu poole väärtuseni. Katse teostamisel ei tohi juhtrattad maapinda puutuda.

         (1)  EÜT L 122, 8.5.1976, lk 1.

      II LISA
      A   OSA

         Kehtetuks tunnistatud direktiiv koos muudatustega

         (osutatud artiklis 6)

                  Nõukogu direktiiv 75/321/EMÜ
                  (EÜT L 147, 9.6.1975, lk 24)

                  Nõukogu direktiiv 82/890/EMÜ
                  (EÜT L 378, 31.12.1982, lk 45)

                  Ainult artikli 1 lõike 1 see osa, mis viitab direktiivile 75/321/EMÜ

                  Komisjoni direktiiv 88/411/EMÜ
                  (EÜT L 200, 26.7.1988, lk 30)

                  Euroopa Parlamendi ja nõukogu direktiiv 97/54/EÜ
                  (EÜT L 277, 10.10.1997, lk 24)

                  Ainult artikli 1 esimese taande see osa, mis viitab direktiivile 75/321/EMÜ

                  Komisjoni direktiiv 98/39/EÜ
                  (EÜT L 170, 16.6.1998, lk 15)

            B   OSA

         Siseriiklikku õigusesse ülevõtmise ja kohaldamise tähtpäevad

         (osutatud artiklis 6)

                  Direktiiv

                  Ülevõtmise tähtpäev

                  Kohaldamise tähtpäev

                  75/321/EMÜ

                  22. november 1976

                  —

                  82/890/EMÜ

                  22. juuni 1984

                  —

                  88/411/EMÜ

                  30. september 1988 (1)

                  —

                  97/54/EÜ

                  22. september 1998

                  23. september 1998

                  98/39/EÜ

                  30. aprill 1999 (2)

                  —

         (1)  Vastavalt direktiivi 88/411/EMÜ artiklile 2:

         „1.   Alates 1. oktoobrist 1988 ei tohi ükski liikmesriik

                     —

                     keelduda traktoritüübile EMÜ tüübikinnituse andmisest, direktiivi 74/150/EMÜ artikli 10 lõike 1 viimases taandes nimetatud dokumendi väljastamisest, siseriikliku tüübikinnituse andmisest ega

                     —

                     keelata traktorite kasutuselevõttu

               kui nimetatud traktori või traktorite tüübi roolisüsteem vastab käesoleva direktiivi sätetele.
         2.   Alates 1. oktoobrist 1989 liikmesriigid

                     —

                     ei tohi enam väljastada direktiivi 74/150/EMÜ artikli 10 lõike 1 viimases taandes nimetatud dokumenti traktoritüübile, mille roolisüsteem ei vasta käesoleva direktiivi sätetele;

                     —

                     võivad keelduda siseriikliku tüübikinnituse andmisest traktoritüübile, mille roolisüsteem ei vasta käesoleva direktiivi sätetele.”

         (2)  Vastavalt direktiivi 98/39/EÜ artiklile 2:

         „1.   Alates 1. maist 1999 ei tohi ükski liikmesriik

                     —

                     keelduda traktoritüübile EMÜ tüübikinnituse andmisest, direktiivi 74/150/EMÜ artikli 10 lõike 1 kolmandas taandes nimetatud dokumendi väljastamisest, siseriikliku tüübikinnituse andmisest ega

                     —

                     keelata traktorite kasutuselevõttu

               kui need vastavad käesoleva direktiiviga muudetud direktiivi 75/321/EMÜ nõuetele.
         2.   Alates 1. oktoobrist 1999 liikmesriigid

                     —

                     ei tohi enam väljastada direktiivi 74/150/EMÜ artikli 10 lõike 1 kolmandas taandes nimetatud dokumenti traktoritüübile, mis ei vasta käesoleva direktiiviga muudetud direktiivi 75/321/EMÜ nõuetele;

                     —

                     võivad keelduda siseriikliku tüübikinnituse andmisest traktoritüübile, mis ei vasta käesoleva direktiiviga muudetud direktiivi 75/321/EMÜ nõuetele.”

      III LISA

         Vastavustabel

                  Direktiiv 75/321/EMÜ

                  Direktiiv 98/39/EÜ

                  Käesolev direktiiv

                  Artikkel 1

                  Artikkel 1

                  Artikkel 2

                  Artikkel 2

                  Artiklid 3 ja 4

                  Artiklid 3 ja 4

                  Artikli 5 lõige 1

                  —

                  Artikli 5 lõige 2

                  Artikkel 5

                  —

                  Artikkel 6

                  —

                  Artikkel 7

                  Artikkel 6

                  Artikkel 8

                  Lisa

                  I lisa

                  —

                  II lisa

                  —

                  III lisa


title: Komisjoni direktiiv 2004/86/EÜ, 5. juuli 2004, millega muudetakse tehnika arenguga kohandamise eesmärgil nõukogu direktiivi 93/93/EMÜ kahe- või kolmerattaliste mootorsõidukite massi ja mõõtmete kohta

text:
               7.7.2004

               ET

               Euroopa Liidu Teataja

               L 236/12

         KOMISJONI DIREKTIIV 2004/86/EÜ,
   5. juuli 2004,
   millega muudetakse tehnika arenguga kohandamise eesmärgil nõukogu direktiivi 93/93/EMÜ kahe- või kolmerattaliste mootorsõidukite massi ja mõõtmete kohta
   (EMPs kohaldatav tekst)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 29. oktoobri 1993. aasta direktiivi 93/93/EMÜ kahe- või kolmerattaliste mootorsõidukite massi ja mõõtmete kohta, (1) eriti selle artiklit 3,
   võttes arvesse Euroopa Parlamendi ja nõukogu 18. märtsi 2002. aasta direktiivi 2002/24/EÜ, mis on seotud kahe- või kolmerattaliste mootorsõidukite tüübikinnitusega ja mis tühistab nõukogu direktiivi 92/61/EMÜ, (2) eriti selle artiklit 17,
   ning arvestades järgmist:

               (1)

               Direktiiv 93/93/EMÜ on üks mitmest üksikdirektiivist, mis kuulub vastavalt direktiivile 2002/24/EÜ ühenduse raames sooritatud tüübikinnituse menetluse konteksti. Direktiivi 2002/24/EÜ sätteid, mis on seotud sõidukite süsteemide, osade ja eraldiseisvate tehniliste seadmetega, kohaldatakse seepärast ka direktiivi 93/93/EMÜ suhtes.

               (2)

               Võimaldamaks tüübikinnituse süsteemi korralikku toimimist, on vaja teatud nõudeid direktiivis 93/93/EMÜ selgitada ja täiendada.

               (3)

               Seetõttu on vaja täpsustada, et kaupade veoks ette nähtud vahetatavate pealisehitustega L6e ja L7e kategooriate neljarattaliste masse peab käsitlema pigem osana kasulikust koormusest kui koos tühimassiga.

               (4)

               Seepärast tuleks direktiivi 93/93/EMÜ vastavalt muuta.

               (5)

               Käesolevas direktiivis ette nähtud meetmed on kooskõlas nõukogu direktiivi 70/156/EMÜ artiklis 13 asutatud tehnika arengule kohandamise komitee arvamusega, (3)

         ON VASTU VÕTNUD KÄESOLEVA DIREKTIIVI:
   Artikkel 1
   Direktiivi 93/93/EMÜ lisa on muudetud kooskõlas käesoleva direktiivi lisaga.
   Artikkel 2
   1.   Alates 1. jaanuarist 2005 ei tohi liikmesriigid kahe- või kolmerattaliste mootorsõidukite puhul, mille massid ja mõõtmed vastavad käesoleva direktiiviga muudetud direktiivi 93/93/EMÜ nõuetele, enam põhjustel, mis on seotud masside ja mõõtmetega:

               a)

               keelduda sellise sõiduki puhul andmast tüübikinnitust või riiklikku tüübikinnitust; või

               b)

               takistada sellise sõiduki registreerimist, müüki või kasutuselevõtmist.

         2.   Alates 1. juulist 2005, kui käesoleva direktiiviga muudetud direktiivi 93/93/EMÜ nõuded ei ole täitetud mõne uut tüüpi kahe- või kolmerattalise mootorsõiduki osas sõiduki massi või mõõtmetega seotud põhjusel, keelduvad liikmesriigid EÜ tüübikinnitust andmast.
   Artikkel 3
   1.   Liikmesriigid jõustavad käesoleva direktiivi täitmiseks vajalikud õigusnormid hiljemalt 31. detsembril 2004. Liikmesriigid edastavad viivitamata komisjonile nende õigusnormide teksti ning eelpool nimetatud teksti ja käesoleva direktiivi vastavustabeli.
   Kui liikmesriigid need normid vastu võtavad, lisavad nad nende normide ametliku avaldamise korral nende juurde viite käesolevale direktiivile. Sellise viitamise viisi otsustavad liikmesriigid.
   2.   Liikmesriigid edastavad komisjonile käesoleva direktiiviga reguleeritavas valdkonnas nende poolt vastuvõetud siseriiklike õigusnormide teksti.
   Artikkel 4
   Käesolev direktiiv jõustub kahekümnendal päeval pärast selle avaldamist Euroopa Liidu Teatajas.
   Artikkel 5
   Käesolev direktiiv on adresseeritud liikmesriikidele.

      Brüssel, 5. juuli 2004

            Komisjoni nimel

            komisjoni liige

         Erkki LIIKANEN

      (1)  EÜT L 311, 14.12.1993, lk 76. Direktiivi on viimati muudetud komisjoni direktiiviga 2001/78/EÜ (EÜT L 285, 29.10.2001, lk 1).

      (2)  EÜT L 124, 9.5.2002, lk 1. Direktiivi on viimati muudetud komisjoni direktiiviga 2003/77/EÜ (ELT L 211, 21.8.2003, lk 24).

      (3)  EÜT L 42, 23.2.1970, lk 1. Direktiivi on viimati muudetud Euroopa Parlamendi ja nõukogu direktiiviga 2004/3/EÜ (ELT L 49, 19.2.2004, lk 36).

      LISA
      Direktiivi 93/93/EMÜ lisa punkt 1.5 asendatakse järgmisega:

         1.5.   tühimass tähendab sõiduki massi tavaliseks kasutamiseks koos järgmise varustusega:

                     —

                     lisavarustus, mis on nõutav üksnes tavalist kasutust silmas pidades,

                     —

                     terviklik elektriline varustus, mis sisaldab tootja poolt kaasa antud valgustus- ja valgussignaalseadmeid,

                     —

                     seadustes ette nähtud tööriistade ja seadmetega, mille alusel sõiduki tühimass on mõõdetud,

                     —

                     sobivas koguses vedelikega, tagamaks sõidukite kõikide osade nõuetekohane töötamine.

               1.5.1.   L6e ja L7e kategooriate sõidukite, mis on ette nähtud kaupade veoks ja toodetud koos vahetatavate pealisehitustega, pealisehitust ei võeta tühimassi väljaarvutamisel arvesse, vaid loetakse kasuliku koormuse osaks.
         Sellisel juhul tuleks täita järgmised lisatingimused:

                     a)

                     sõiduki põhitüüp (šassii), millele ülalnimetatud pealisehitus on projekteeritud sobima, täidab kõiki kaupade vedudeks ette nähtud L6e ja L7e kategooria neljarattalistele sõidukitele sätestatud eeskirju, (kaasa arvatud 350 kilogrammine piirnorm L6e kategooria sõidukite tühimassile ja 550 kilogrammine piirnorm L7e kategooria sõidukite tühimassile);

                     b)

                     pealisehitus loetakse vahetatavaks, kui seda on võimalik kergesti šassiilt eemaldada tööriistu kasutamata;

                     c)

                     sõiduki tootja esitab pealisehituse kohta antud informeeriva dokumendi, mille näidis on antud direktiivi 2002/24/EÜ II lisas, selle suurimad lubatud mõõtmed, massi, piirangud raskuskeskme asupaiga suhtes ja joonise kinnitusseadme asukoha kohta.

            NB: Mõõtmise alla ei lähe kütus või kütuse/õli segu, küll aga sellised koostisosad nagu akuhape, hüdrauliline vedelik, jahutusvedelik ja mootoriõli.”.


title: Komisjoni direktiiv 2008/5/EÜ, 30. jaanuar 2008 , mis käsitleb muude kui Euroopa Parlamendi ja nõukogu direktiivis 2000/13/EÜ nimetatud kohustuslike üksikasjade esitamist teatavate toiduainete märgistuses (kodifitseeritud versioon) (EMPs kohaldatav tekst )

text:
               31.1.2008

               ET

               Euroopa Liidu Teataja

               L 27/12

      KOMISJONI DIREKTIIV 2008/5/EÜ,
   30. jaanuar 2008,
   mis käsitleb muude kui Euroopa Parlamendi ja nõukogu direktiivis 2000/13/EÜ nimetatud kohustuslike üksikasjade esitamist teatavate toiduainete märgistuses
   (EMPs kohaldatav tekst)
   (kodifitseeritud versioon)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse Euroopa Parlamendi ja nõukogu 20. märtsi 2000. aasta direktiivi 2000/13/EÜ toidu märgistamist, esitlemist ja reklaami käsitlevate liikmesriikide õigusaktide ühtlustamise kohta, (1) eriti selle artikli 4 lõiget 2,
   võttes arvesse Euroopa Parlamendi ja nõukogu 30. juuni 1994. aasta direktiivi 94/35/EÜ toiduainetes kasutatavate magusainete kohta, (2) eriti selle artiklit 6,
   ning arvestades järgmist:

               (1)

               Komisjoni 18. novembri 1994. aasta direktiivi 94/54/EÜ, mis käsitleb muude kui nõukogu direktiivis 79/112/EMÜ nimetatud kohustuslike üksikasjade esitamist teatavate toiduainete märgistuses, (3) on korduvalt oluliselt muudetud. (4) Selguse ja otstarbekuse huvides tuleks kõnealune direktiiv kodifitseerida.

               (2)

               Tarbijate piisava teavitamise tagamiseks on vaja teatavate toiduainete puhul ette näha muud kohustuslikud üksikasjad lisaks neile, mis on ette nähtud direktiivi 2000/13/EÜ artiklis 3.

               (3)

               Teatavate toiduainete pakkimisel kasutatavaid pakendusgaase ei tohiks käsitleda koostisosadena direktiivi 2000/13/EÜ artikli 6 lõike 1 tähenduses ning seetõttu ei peaks need kuuluma märgistuses esitatud koostisosade loetelusse.

               (4)

               Tarbijaid tuleks selliste gaaside kasutamisest siiski teavitada sel määral, et oleks võimalik aru saada, miks nende ostetud toiduaine säilimisaeg on pikem kui muul viisil pakitud samalaadsetel toodetel.

               (5)

               Tarbijate piisavaks teavitamiseks peaksid magusaineid sisaldavate toiduainete etikettidel olema üksikasjad magusaine sisalduse kohta.

               (6)

               Peale selle peaks teatavat liiki magusaineid sisaldavate toiduainete etikettidel olema hoiatus.

               (7)

               Samuti on vajalik, et toiduainete märgistuses sisalduks selge informatsioon glütsürrisiinhappe või selle ammooniumsoola sisaldusest maiustustes ja jookides. Glütsürrisiinhappe või selle ammooniumsoola kõrge sisalduse korral nendes toodetes tuleks tarbijaid, eriti neid, kes kannatavad hüpertoonia all, lisaks hoiatada aine üleannustamise eest. Selleks, et tagada tarbijate ühtne arusaam sellisest informatsioonist, tuleks eelistada levinud termini „lagrits” kasutamist.

               (8)

               Käesoleva direktiiviga ettenähtud meetmed on kooskõlas toiduahela ja loomatervishoiu alalise komitee arvamusega.

               (9)

               Käesolev direktiiv ei mõjuta liikmesriikide kohustusi, mis on seotud II lisa B osas esitatud direktiivide ülevõtmise tähtaegadega,

         ON VASTU VÕTNUD KÄESOLEVA DIREKTIIVI:
   Artikkel 1
   Piiramata direktiivi 2000/13/EÜ artikli 3 sätete kohaldamist, lisatakse käesoleva direktiivi I lisas nimetatud toiduainete märgistusse täiendavad üksikasjad vastavalt kõnealusele lisale.
   Artikkel 2
   Direktiiv 94/54/EÜ, mida on muudetud II lisa A osas loetletud direktiividega, tunnistatakse kehtetuks; see ei mõjuta liikmesriikide kohustusi, mis on seotud II lisa B osas esitatud direktiivide ülevõtmise tähtaegadega.
   Viiteid kehtetuks tunnistatud direktiivile käsitatakse viidetena käesolevale direktiivile kooskõlas III lisas esitatud vastavustabeliga.
   Artikkel 3
   Käesolev direktiiv jõustub kahekümnendal päeval pärast selle avaldamist Euroopa Liidu Teatajas.
   Artikkel 4
   Käesolev direktiiv on adresseeritud liikmesriikidele.

      Brüssel, 30. jaanuar 2008

            Komisjoni nimel

            president

         José Manuel BARROSO

      (1)  EÜT L 109, 6.5.2000, lk 29. Direktiivi on viimati muudetud komisjoni direktiiviga 2007/68/EÜ (ELT L 310, 28.11.2007, lk 11).

      (2)  EÜT L 237, 10.9.1994, lk 3. Direktiivi on viimati muudetud direktiiviga 2006/52/EÜ (ELT L 204, 26.7.2006, lk 10).

      (3)  EÜT L 300, 23.11.1994, lk 14. Direktiivi on viimati muudetud direktiiviga 2004/77/EÜ (ELT L 162, 30.4.2004, lk 76).

      (4)  Vt II lisa A osa.

      I LISA
      Toiduainete loetelu, mille märgistuses tuleb esitada üks või mitu täiendavat üksikasja

                  Toiduaine liik või kategooria

                  Üksikasjad

                  Toiduained, mille säilivusaega on pikendatud pakendusgaaside kasutamisega vastavalt nõukogu direktiivile 89/107/EMÜ (1)

                  „Pakendatud gaasikeskkonda”

                  Toiduained, mis sisaldavad magusainet või magusaineid, nagu on lubatud direktiiviga 94/35/EÜ

                  „magusaine(te)ga”
                  See üksikasi kaasneb nimetusega, mille all toodet müüakse, nagu on ette nähtud direktiivi 2000/13/EÜ artikliga 5.

                  Toiduained, mis sisaldavad suhkrut (suhkruid) ja magusainet (magusaineid) üheaegselt, nagu on lubatud direktiiviga 94/35/EÜ

                  „suhkru(te) ja magusaine(te)ga”
                  See üksikasi kaasneb nimetusega, mille all toodet müüakse, nagu on ette nähtud direktiivi 2000/13/EÜ artikliga 5.

                  Toiduained, mis sisaldavad aspartaami

                  „sisaldab fenüülalaniini allikat”

                  Toiduained, millele on lisatud üle 10 % polüoole

                  „üleliigne tarbimine võib tekitada kõhulahtisust”

                  Maiustused või joogid, mis sisaldavad glütsürrisiinhapet või selle ammooniumsoola, kuna nendes on kasutatud lagritsat Glycyrrhiza glabra kontsentratsioonis 100 mg/kg või 10 mg/l kohta või rohkem.

                  Väljend „sisaldab lagritsat” lisatakse kohe koostisosade loetelu järgi, välja arvatud juhul, kui sõna „lagrits” esineb juba koostisosade loetelus või nimetuses, mille all toodet müüakse. Kui koostisosade loetelu puudub, tuleb väljend paigutada toote nimetuse lähedusse.

                  Maiustused, mis sisaldavad glütsürrisiinhapet või selle ammooniumsoola, kuna nendes on kasutatud lagritsat Glycyrrhiza glabra kontsentratsioonis 4 g/kg kohta või rohkem.

                  Koostisosade loetelule tuleb lisada järgmine tekst: „Sisaldab lagritsat. Kõrgenenud vererõhuga inimesed peavad vältima liigset tarbimist”. Koostisosade loetelu puudumisel tuleb tekst paigutada toote nimetuse lähedusse.

                  Joogid, mis sisaldavad glütsürrisiinhapet või selle ammooniumsoola, kuna nendes on kasutatud lagritsat Glycyrrhiza glabra kontsentratsioonis 50 mg/l või rohkem või 300 mg/l või rohkem jookide korral, mille etanoolisisaldus on rohkem kui 1,2 mahuprotsenti. (2)

                  Koostisosade loetelule tuleb lisada järgmine tekst: „Sisaldab lagritsat. Kõrgenenud vererõhuga inimesed peavad vältima liigset tarbimist”. Koostisosade loetelu puudumisel tuleb tekst paigutada toote nimetuse lähedusse.

         (1)  EÜT L 40, 11.2.1989, lk 27.

         (2)  See alkoholisisalduse määr kohaldub valmistoodetele või toodetele, mis on taastatud vastavalt tootjate juhtnööridele.

      II LISA
      A   OSA
      Kehtetuks tunnistatud direktiiv koos muudatustega

         (artikkel 2)

                  Komisjoni direktiiv 94/54/EÜ

                  (EÜT L 300, 23.11.1994, lk 14)

                  Nõukogu direktiiv 96/21/EÜ

                  (EÜT L 88, 5.4.1996, lk 5)

                  Komisjoni direktiiv 2004/77/EÜ

                  (ELT L 162, 30.4.2004, lk 76)

            B   OSA
      Siseriiklikku õigusesse ülevõtmise tähtajad

         (artikkel 2)

                  Direktiiv

                  ülevõtmise tähtaeg

                  94/54/EÜ

                  30. juuni 1995 (1)

                  96/21/EÜ

                  30. juuni 1996 (2)

                  2004/77/EÜ

                  20. mai 2005 (3)

         (1)  Vastavalt direktiivi 94/54/EÜ artikli 2 lõikele 1:

         „Liikmesriigid muudavad vajaduse korral käesoleva direktiivi järgimiseks vajalikke õigus- ja haldusnorme 30. juuniks 1995, nii et need:

                     —

                     lubavad käesolevale direktiivile vastavate toodetega kauplemist hiljemalt alates 1. juulist 1995,

                     —

                     keelavad käesolevale direktiivile mittevastavate toodetega kauplemise alates 1. jaanuarist 1997; toodetega, mis on turule viidud või märgistatud enne seda kuupäeva ja mis ei vasta käesolevale direktiivile, võib siiski kaubelda kuni varude lõppemiseni.”

         (2)  Vastavalt direktiivi 96/21/EÜ artikli 2 lõikele 1:

         „Liikmesriigid peavad vajaduse korral muutma oma õigusnorme enne 1. juulit 1996, et:

                     —

                     võimaldada käesolevale direktiivile vastavate toodetega kauplemist hiljemalt alates 1. juulist 1996,

                     —

                     keelata käesolevale direktiivile mittevastavate toodetega kauplemine alates 1. juulist 1997. Enne nimetatud kuupäeva turule viidud või märgistatud tooteid, mis ei vasta käesolevale direktiivile, võib siiski turustada kuni varude ammendumiseni.”

         (3)  Vastavalt direktiivi 2004/77/EÜ artiklile 2:

         „1.   Liikmesriigid lubavad käesolevale direktiivile vastavate toodetega kauplemist hiljemalt 20. maist 2005.
         2.   Liikmesriigid keelavad käesolevale direktiivile mittevastavate toodetega kauplemise 20. maist 2006.
         Kõnealusele direktiivile mittevastavate toodetega, mis on märgistatud enne 20. maid 2006, lubatakse kaubelda kuni varude ammendumiseni.”

      III LISA
      Vastavustabel

                  Direktiiv 94/54/EÜ

                  Käesolev direktiiv

                  Artikkel 1

                  Artikkel 1

                  Artikkel 2

                  —

                  —

                  Artikkel 2

                  Artikkel 3

                  Artikkel 3

                  —

                  Artikkel 4

                  Lisa

                  I lisa

                  —

                  II lisa

                  —

                  III lisa